Document ID: 32002R0980

Komisjoni määrus (EÜ) nr 980/2002,
4. juuni 2002,
millega muudetakse Eurocontroli standardite vastuvõtmist käsitlevat määrust (EÜ) nr 2082/2000
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuli 1993. aasta direktiivi 93/65/EMÜ (omavahel ühilduvate tehnospetsifikaatide määratlemise ja kasutamise kohta lennuliikluse korraldamiseks vajalike seadmete ja süsteemide hankimisel), [1] viimati muudetud komisjoni direktiiviga 97/15/EÜ, [2] eriti selle artiklit 3,
ning arvestades järgmist:
(1) Eurocontroli standardite vastuvõtmist ja direktiivi 93/65/EMÜ, mis käsitleb omavahel ühilduvate tehniliste nõuete määratlemist ja kasutamist lennuliikluse korraldamiseks vajalike seadmete ja süsteemide hankimisel, muutmist käsitleva direktiiviga 97/15/EÜ, muudetud määrusega (EÜ) nr 2082/2000, [3] võeti vastu Eurocontroli standard sidusandmevahetuse (OLDI) kohta, väljaanne 1.0, ja Eurocontroli standard lennuliiklusteenistuste vahetatavate andmete esituse (ADEXP) kohta, väljaanne 1.0.
(2) Määrusega (EÜ) nr 2082/2000 võeti vastu nende kahe Eurocontroli standardi kaks uuemat versiooni, nimelt OLDI väljaanne 2.2 ja ADEXP väljaanne 2.0, ja uus Eurocontroli standard nimega "lennuandmete vahetus - liidese juhenddokument" (FDE-ICD).
(3) Hiljem on Eurocontrol muutnud OLDI väljaannet 2.2 ja ADEXP väljaannet 2.0.
(4) Need Eurocontroli standardite muudatused jäävad direktiivi 93/65/EMÜ kohaldamisalasse ja aitavad kaasa liikmesriigisiseste lennuliikluse korraldamise süsteemide ühtlustamisele, eelkõige seoses lendude üleandmisega lennujuhtimiskeskuste vahel (OLDI) ja lennuliiklusvoogude korraldamisega (ADEXP).
(5) Need muudatused sisaldavad eelkõige andmeid lennul seadmete kasutamise võimaluste kohta ja neid on vaja selleks, et hõlbustada mitme võimsuste suurendamisele suunatud programmi sujuvat ja ohutut rakendamist.
(6) Seetõttu tuleks määrust (EÜ) nr 2082/2000 vastavalt muuta.
(7) Käesolevas määruses sätestatud meetmed on direktiivi 93/65/EMÜ artikli 6 lõikega 1 asutatud komitee arvamusega kooskõlas,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga muudetakse määruse (EÜ) nr 2082/2000 I ja II lisa käesoleva määruse lisa kohaselt.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. juuni 2002

Labels: 1
7
8
13
12